Paul Koralus

Paulas Koralus (; 1892 m. gruodžio 16 d. Vidminiuose (Lėciaus apskritis, Vokietijos imperija) – 1991 m. sausio 10 d. Mindene, VFR) – iš Rytprūsių kilęs Vokietijos skulptorius, tapytojas ir grafikas.

 Biografija 
Gimė ir augo lietuvių kilmės (iš Karalių giminės)Paul Koralus, Mažosios Lietuvos enciklopedija. Nuoroda tikrinta 2020-11-07. fabriko savininko keturiolikos vaikų šeimoje.Vom Zauber der Heimat // Das Ostpreußenblatt / Preußische Allgemeine Zeitung / Landsmannschaft Ostpreußen e.V. / 14. Dezember 2002 Vaikystėje prarado klausą, iki 1910 m. lankė kurčiųjų mokyklas Unguroje ir Tilžėje. Iki 1911 m. mokėsi Karaliaučiaus meno ir amatų mokykloje, 1911–1914 m. tęsė mokslus Karaliaučiaus meno akademijoje pas prof. Stanislovą Cauerį. 1914–1918 m. studijavo Drezdeno meno akademijoje, profesorių Vernerio Vrbos ir Georgo Vrbos klasėse.
Specializavosi skulptūroje, bet kartu dirbo ir litografijoje, ir vario raižinių giliaspaudėje grafikoje. Nuo 1926 m. buvo laisvas dailininkas, 1931–1944 m. gyveno ir kūrė gimtuosiuose Vidminiuose.Ingeborg Kelch-Nolde (Bearb.). Kunstakademie Königsberg 1845–1945. Biographien der Direktoren und Lehrer.

Antrojo pasaulinio karo pabaigoje pasitraukė į vakarinę Vokietijos dalį, apsigyveno ir įrengė savo dirbtuves Mindeno priemiestyje Heverštete. Palaikomas žmonos Erikos ilgą laiką sėkmingai darbavosi dailės srityje, kol gilioje senatvėje teko pervažiuoti į Albert-Nisius-Heim senelių namus. 

Mirė sulaukęs kone šimto metų. Palaidotas šalia žmonos Heveršteto kapinėse, kurių koplyčios frontoną puošia jo sukurtas reljefas. Das Ostpreußenblatt, 15. Dezember 1962, Seite 10

 Kūryba 
Iki 1944 m. Paulo Koralo darbai dažniausiai buvo skiriami bažnyčioms ir mokykloms: Vidminiuose, Milkiuose, Zelkuose, Unguroje, Elke, Sensburge, Gumbinėje ir Pilkalnyje. Vom Zauber der Heimat // Das Ostpreußenblatt / Preußische Allgemeine Zeitung / Landsmannschaft Ostpreußen e.V. / 14. Dezember 2002 Kūriniai ne tik atitiko keliamus religinius ir istorinius  reikalavimus, bet ir atspindėjo gimtojo krašto žavesį.   

Mindene sukurti darbai saugomi Rytprūsių kultūros centre Elingene, keli kūriniai pateko į privačias kolekcijas.Kulturzentrum Ostpreussen

 Išnašos 

 Internetiniai šaltiniai 

 Preussische Allgemeine. 23. Dezember 1967 
 Preussische Allgemeine. 12. Mai 1973 
 Įrašas „Jägerhöhe“ sporto viešbučio svečių knygoje 1936 m. rugsėjo 6 d.
 Vom Zauber der Heimat / Preussische Allgemeine Zeitung, 14. Dezember 2002

Kategorija:Mažosios Lietuvos asmenybės
Kategorija:Vokietijos skulptoriai
Kategorija:Vokietijos grafikai
Kategorija:Vokietijos tapytojai
Kategorija:Lietuvių kilmės asmenybės